شه‌فه‌ق نيوز/ له‌ دانيشتن يه‌كه‌م ده‌سه‌ى سه‌ركردايه‌تيه‌ تازه‌گه‌ێ دوياى هه‌ڵوژاردنه‌يل ناوخوه‌يى ك دويه‌كه‌ ئه‌نجام دريا، بزووتنه‌وه‌ى گۆڕان جه‌خت له‌وه‌ كرد وه‌شيوه‌ێ ته‌واويگ پشتگيرى له‌ كابينه‌ى نۆيه‌م حكومه‌ت هه‌رێم كوردستان ئه‌كا.
بزووتنه‌وه‌گه‌ له‌ به‌ياننامه‌يگ له‌باره‌ى په‌يوه‌نديه‌يلێ وه‌ل لايه‌نه‌يل تر، باس له‌وه‌ كرد ك په‌يوه‌نديه‌يلێ وه‌ل هه‌ردوگ حزب به‌شدار وه‌ليا له‌ حكومه‌ت پته‌و ئه‌كاو يه‌يش ده‌رخست ك ئه‌و گامه‌ هووكاريگ خاسه‌ ئه‌را هاوكارى و پيشكفتن له‌ ئه‌داێ حكومه‌ت له‌ڕوێ ئه‌ركه‌يلێ و جيوه‌جيكردنى خاسسازێ.
به‌ياننامه‌گه‌ ئاماژه‌ وه‌يه‌يش كرد ك بزووتنه‌وه‌ى وه‌گشت توانايگه‌و پشتگيرى له‌ حكومه‌ت نۆيه‌م ئه‌كا له‌وه‌ر سه‌رخستن به‌رنامه‌ خاسسازيه‌گه‌ى وه‌و شيوه‌ ك بدێده‌ هووكاريگ ئه‌را خاسه‌وكردن خزمه‌تگوزاريه‌يل و بژيوێ ژيان هاووڵاتيه‌يل و پته‌وكردن كه‌رت ئابورى و ژيرخان ئابورى كۆمه‌ڵگا و پروسه‌ى خاسسازى و روێ وه‌ڕوێ بوينه‌وه‌ى گه‌ناته‌كارێ.
